
29 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4754 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αριθμ. 94678 _ (1) 

Τροποποίηση της με αριθμ. 27684/29.3.2016 
κοινής απόφασης (Β'/1018), σχετικά με τη δια¬ 
δικασία και τα κριτήρια επιλογής των υποψήφι¬ 
ων ασκούμενων στη Νομική Υπηρεσία του Δήμο 
Καλαμαριάς. 


ΑΠΟΦΑΣΕΙΣ 


1 

Τροποποίηση της με αριθμ. 27684/29.3.2016 κοι¬ 
νής απόφασης (Β71018), σχετικά με τη διαδικασία 
και τα κριτήρια επιλογής των υποψήφιων ασκού¬ 
μενων στη Νομική Υπηρεσία του Δήμο Καλαμα¬ 
ριάς. 

2 

Προϋπολογισμός Κεφαλαίου Πλοηγικής Υπηρεσί¬ 
ας Οικονομικού Έτους 2018. 

3 

Καθιέρωση διαφορετικού ωραρίου λειτουργίας 
υπηρεσιώντουΤμήματος Μελετών και Εκτέλεσης 
Ηλεκτρομηχανολογικών έργων της Δ/νσης Τεχνι¬ 
κών Υπηρεσιών του Δήμου Περιστεριού, έτους 
2018. 

4 

Καθιέρωση διαφορετικού ωραρίου λειτουργίας 
της Διεύθυνσης Διαχείρισης Απορριμμάτων και 
Πρασίνου καθώς και του Τμήματος Δημοτικού 
Κοιμητηρίου της Διεύθυνσης Οικονομικών Υπη¬ 
ρεσιών του Δήμου Ιλίου, έτους 2018. 

5 

Επέκταση περιοχής αρμοδιότητας της Δημοτι¬ 
κής Επιχείρησης Ύδρευσης Αποχέτευσης Ρόδου 
(Δ.Ε.Υ.Α.Ρ.) στα όρια του Καλλικρατικού Δήμου 
Ρόδου. 

6 

Αποζημίωση υπερωριακής απασχόλησης, καθώς 
και νυκτερινής εργασίμων ημερών και ημερήσιας 
ή νυκτερινής που παρέχεται Κυριακές και εξαι¬ 
ρέσιμες ημέρες των υπαλλήλων του Γ.Ν. Παίδων 
Αθηνών «Παν. & Αγλαΐας Κυριάκού», μονίμων και 
ιδιωτικού δικαίου, για το έτος 2018. 

7 

Έγκριση υπερωριακής απασχόλησης υπαλλήλων 
Δημοτικής Επιχείρησης Ύδρευσης και Αποχέτευ¬ 
σης Θήβας για το έτος 2018. 


ΟΙ ΥΠΟΥΡΓΟΙ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 13 παρ. 3 του 
ν. 4194/2013 «Κώδικας Δικηγόρων» (Α7208), όπως ισχύει. 

β)Του άρθρου 90του Κώδικα Νομοθεσίαςγιατην Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο, του π.δ/τος 63/2005 (Α'/98). 

2. Τα π.δ/τα με αριθμ: α) 80/2016 «Ανάληψη υποχρε¬ 
ώσεων από τους διατάκτες» (Α7145) και β) 125/2016 
«Διορισμός Υπουργών, Αναπληρωτών Υπουργών και 
Υφυπουργών» (Α7210). 

3. Τη με αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β72168). 

4. Τη με αριθμ. 27684/29.3.2016 κοινή απόφαση με 
θέμα: «Άσκηση υποψηφίων δικηγόρων στο Δήμο Κα¬ 
λαμαριάς» (Β71018). 

5. Το με αριθμ. πρωτ. 33012/11.9.2017 έγγραφο του 
Δήμου Καλαμαριάς με θέμα «Τροποποίηση κοινής 
υπουργικής απόφασης 27684/2016» και 

6. Το γεγονός ότι με την απόφαση αυτή δενπροκαλεί- 
ται δαπάνη σε βάρος του προϋπολογισμού του Δήμου, 
αποφασίζουμε: 

Τροποποιούμε την παράγραφο Β της με αριθμ. 27684/ 
29.3.2016 κοινής απόφασης (Β71018), σχετικά με τη 
διαδικασία και τα κριτήρια επιλογής των υποψήφιων 
ασκούμενων στη Νομική Υπηρεσία του Δήμο Καλαμα¬ 
ριάς, ως εξής: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4754/29.12.2017 


«Οι αιτήσεις των υποψηφίων συντάσσονται σύμφωνα 
με σχετικό υπόδειγμα που θα διατίθεται από το Δήμο Κα¬ 
λαμαριάς και υποβάλλονται στο Γραφείο Πρωτοκόλλου 
του Δήμου, εντός δέκα (10) ημερών από την επομένη της 
ανάρτησηςτης σχετικής πρόσκλησης στην ιστοσελίδα του 
Δή μου. Στην αίτηση τους οι ενδιαφερόμενοι δηλώνουν: α) 
στοιχεία δελτίου αστυνομικήςταυτότητας, β) αριθμό Μη¬ 
τρώου ασκουμένου, γ) στοιχεία επικοινωνίας (ταχυδρομι¬ 
κή διεύθυνση, σταθερό και κινητό τηλέφωνο, ηλεκτρονική 
διεύθυνση) και επισυνάπτουν βιογραφικό σημείωμα. Σε 
περίπτωση που οι αιτήσεις υπερβαίνουν τον αριθμό των 
διαθεσίμων θέσεων, η επιλογή θα γίνεται από τον εκάστο- 
τε προϊστάμενο της Νομικής Υπηρεσίας ή από το Νομικό 
Σύμβουλο του Δήμου.Τα ονόματα των επιλεγέντων αναρ- 
τώνται στην ιστοσελίδα του Δήμου Καλαμαριάς». 

Κατά τα λοιπά ισχύει η ως άνω με αριθμ. 27684/ 
29.3.2016 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2017 
Οι Υπουργοί 


Δικαιοσύνης, Διαφάνειας 
και Ανθρωπίνων 
Δικαιωμάτων 

ΣΤΑΥΡΟΣ ΚΟΝΤΟΝΗΣ 


Αναπληρωτής 

Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


( 2 ) 

Προϋπολογισμός Κεφαλαίου Πλοηγικής Υπηρε¬ 
σίας Οικονομικού Έτους 2018. 

Με τη με αριθμ. πρωτ. 2860.15/92136/2017/27.12.2017 
απόφαση του Υπουργού Ναυτιλίας και Νησιωτικής Πο¬ 
λιτικής που εκδόθηκε σύμφωνα με το άρθρο 26 παρά¬ 
γραφος 3 και 4 του ν. 3142/1955 «Περί Πλοηγικής Υπη¬ 
ρεσίας» (ΦΕΚ Α'/43), εγκρίθηκε ο Προϋπολογισμός του 
Κεφαλαίου της Πλοηγικής Υπηρεσίας Οικονομικού Έτους 
2018, του οποίου τα τελικά αποτελέσματα διαμορφώ¬ 
νονται ως εξής: 

Έσοδα: 20.028.970,00 € 

Έξοδα: 19.905.120,00 € 

Πλεόνασμα: 123.850,00 € 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 105145/36987 (3) 

Καθιέρωση διαφορετικού ωραρίου λειτουργίας 
υπηρεσιών του Τμήματος Μελετών και Εκτέλε¬ 
σης Ηλεκτρομηχανολογικών έργων της Δ/νσης 
Τεχνικών Υπηρεσιών του Δήμου Περιστεριού, 
έτους 2018. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 


«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28Α του ν. 
4325/2015 (ΦΕΚ 47/Α72015) «Εκδημοκρατισμός της 
Διοίκησης-Καταπολέμηση της Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και 
άλλες διατάξεις» όπως συμπληρώθηκε με τις διατά- 
ξειςτου άρθρου 24 του ν. 4368/2016 (ΦΕΚ21/Α72016) 
«Μέτρα για την επιτάχυνση του κυβερνητικού έργου 
και άλλες διατάξεις». 

4. Τις διατάξεις του άρθρου 280 του ν. 3852/2010 «Νέα 
αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης» (ΦΕΚ 87/Α707-06-2010). 

5. Τις διατάξεις του άρθρων 36, 48 και 171 του 
ν. 3584/2007 «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων» (ΦΕΚ 143/Α728-06-2007). 

6. Τις διατάξεις του άρθρου 56 του ν. 4257/2014 
(ΦΕΚ 93/Α72014) «Επείγουσες ρυθμίσεις αρμοδιότητας 
Υπουργείου Εσωτερικών» σε συνδυασμό με το άρθρο 
28 του ν. 4325/2015 (ΦΕΚ 47/Α72015) «Εκδημοκρατι¬ 
σμός της Διοίκησης - Καταπολέμηση Γραφειοκρατίας 
και Ηλεκτρονική Διακυβέρνηση. Αποκατάσταση αδικιών 
και άλλες διατάξεις». 

7. Την υπ' αριθμ. 271/2017 απόφαση του Δημοτικού 
Συμβουλίου Περιστεριού περί καθιέρωσης διαφορε¬ 
τικού ωραρίου λειτουργίας υπηρεσιών του Τμήματος 
Μελετών και Εκτέλεσης Ηλεκτρομηχανολογικών έργων 
της Δ/νσης Τεχνικών Υπηρεσιών, αποφασίζουμε: 

Καθιερώνουμε διαφορετικό ωράριο λειτουργίας υπη¬ 
ρεσιών τουΤμήματος Μελετών και Εκτέλεσης Ηλεκτρο- 
μηχανολογικών Έργων της Δ/νσηςΤεχνικών Υπηρεσιών 
κατά τη διάρκεια όλου του 24ώρου και όλες τις ημέρες 
του μήνα, για την εύρυθμη και ομαλή λειτουργία του 
δημοτικού φωτισμού, την υποστήριξη των πολιτιστικών 
και εορταστικών εκδηλώσεων και την εξασφάλιση της 
ασφάλειας των δημοτών. 

Από την καθιέρωση του ωραρίου θα προκόψει επι¬ 
πλέον δαπάνη για το έτος 2018 ύψους 525.000,00 ευρώ 
και θα βαρύνει τους Κ.Α. 20.6012.112, 20.6051.112, 
20.6022.112 και 20.6052.112 του προϋπολογισμού οι¬ 
κονομικού έτους 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2017 

Ο Συντονιστής 

Αποκεντρωμένης Διοίκησης 

ΣΠΥΡΙΔΩΝ ΚΟΚΚΙΝΑΚΗΣ 










Τεύχος Β'4754/29.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. 99401/35031 (4) 

Καθιέρωση διαφορετικού ωραρίου λειτουργίας 
της Διεύθυνσης Διαχείρισης Απορριμμάτων και 
Πρασίνου καθώς και του Τμήματος Δημοτικού 
Κοιμητηρίου της Διεύθυνσης Οικονομικών Υπη¬ 
ρεσιών του Δήμου Ιλίου, έτους 2018. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α72015) «ΕκδημοκρατισμόςτηςΔιοίκησης-Κα- 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξειςτου άρθρου 280 του ν. 3852/2010 «Νέα 
αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης» (ΦΕΚ 87/Α707-06-2010). 

5. Τις διατάξεις του άρθρων 36, 48 και 171 του 
ν.3584/2007 «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων» (ΦΕΚ 143/Α/28-06- 
2007). 

6. Τις διατάξεις του άρθρου 56 του ν. 4257/2014 
(ΦΕΚ 93/Α72014) «Επείγουσες ρυθμίσεις αρμοδιότητας 
Υπουργείου Εσωτερικών» σε συνδυασμό με το άρθρο 
28 του ν. 4325/2015 (ΦΕΚ 47/Α72015) «Εκδημοκρατι¬ 
σμός της Διοίκησης - Καταπολέμηση Γραφειοκρατίας 
και Ηλεκτρονική Διακυβέρνηση. Αποκατάσταση αδικιών 
και άλλες διατάξεις». 

7. Την υπ'αριθμ. 334/2017 απόφαση του Δημοτικού 
Συμβουλίου του Δήμου Ιλίου περί καθιέρωσης διαφορε¬ 
τικού ωραρίου λειτουργίας της Διεύθυνσης Διαχείρισης 
Απορριμμάτων και Πρασίνου καθώς και του Τμήματος 
Κοιμητηρίου της Διεύθυνσης Οικονομικών Υπηρεσιών 
του Δήμου για το έτος 2018, αποφασίζουμε: 

Καθιερώνουμε α) την 24ωρη λειτουργία, όλες τις 
ημέρες της εβδομάδας, Κυριακές και εξαιρέσιμες, των 
Τμημάτων Σχεδιασμού Αποκομιδής Απορριμμάτων 
και Ανακύκλωσης και Διαχείρισης και Συντήρησης 
Οχημάτων της Διεύθυνσης Διαχείρισης Απορριμμά¬ 
των και Πρασίνου του Δήμου Ιλίου (αποκομιδή οι¬ 
κιακών απορριμμάτων και ανακυκλώσιμων υλικών 
κατά τις Κυριακές και αργίες, ύπαρξη ιδρυμάτων 
(αναπήρων -Μητέρα - Θεοτόκος - Σχολές ΟΑΕΔ), τα 
οποία παράγουν απορρίμματα και το Σάββατο και την 


Κυριακή, λειτουργία πολυκαταστημάτων και χώρων 
διασκέδασης και μεγάλη παραγωγή απορριμμάτων 
κυρίως Σάββατα και Κυριακές, δυσκολία εξυπηρέτη¬ 
σης του εμπορικού κέντρου καθώς και άλλων πολε- 
οδομικών ενοτήτων της πόλης κατά τη διάρκεια της 
ημέρας, λόγω της αυξημένης κυκλοφορίας και των 
παρκαρισμένων οχημάτων και καθιέρωση αποκομιδής 
απορριμμάτων και τις νυχτερινές ώρες, καθιέρωση δι¬ 
πλών δρομολογίων, λόγω έλλειψης επαρκούς αριθμού 
απορριμματοφόρων οχημάτων και προσωπικού που 
να μπορεί να ανταποκριθεί στις αυξημένες ανάγκες 
της πόλης, καθαρισμός λαϊκών αγορών, κεντρικών 
πλατειών, χώρων που γίνονται οι πολιτιστικές εκδη¬ 
λώσεις, καθαρισμός πόλεως τις εθνικές εορτές και των 
εκκλησιαστικών πανηγύρεων, ετοιμότητα της υπηρε¬ 
σίας να παρέχει τη βοήθεια της σε έκτακτες ανάγκες 
(βροχοπτώσεις - χιόνι - πυρκαγιές), 
β) την 16ωρη λειτουργία (από 06:00 έως 22:00), όλες 
τις ημέρες της εβδομάδας, Κυριακές και εξαιρέσιμες 
του Τμήματος Εφαρμογών Πρασίνου της Διεύθυνσης 
Διαχείρισης Απορριμμάτων και Πρασίνου του Δήμου 
Ιλίου (φροντίδα των κοινοχρήστων χώρων πρασίνου, 
τη συντήρηση του πρασίνου κατά τους θερινούς μή¬ 
νες, διεκπεραίωση εποχιακών εργασιών σε συγκεκρι¬ 
μένες χρονικές περιόδους (κλάδεμα, βοτάνισμα φυ- 
τεύσεως, σπορά χλοοτάπητα), συντήρηση των φυτών 
του φυτωρίου, ετοιμότητα του τμήματος να παρέχει 
βοήθεια σε έκτακτες ανάγκες (πτώση κλαδιών ή δέν¬ 
δρων) κ.τ.λ.) και 

γ) τη λειτουργία του Τμήματος του Δημοτικού Κοι¬ 
μητηρίου της Διεύθυνσης Οικονομιών Υπηρεσιών του 
Δήμου Ιλίου, όλες τις ημέρες της εβδομάδας, Κυριακές 
και εξαιρέσιμες, με το εξής ωράριο: κατά τους χειμε¬ 
ρινούς μήνες από 7:30 έως 17:00 και τους θερινούς 
μήνες από 07:30 έως 19:00, με διακεκομμένο ωρά¬ 
ριο (η χειμερινή και η θερινή περίοδος εμπίπτουν με 
την αντίστοιχη αλλαγή ώρας), προκειμένου να αντι¬ 
μετωπιστούν λειτουργικά προβλήματα, λόγω αυξη¬ 
μένων υπηρεσιακών αναγκών (διενέργεια τελετών, 
καθαρισμός και φύλαξη οστών σε οστεοφυλάκια ή 
οστεοθήκη, φύλαξη χώρων κοιμητηρίου, διατήρηση 
καθαριότητας αυτών κ.τ.λ.). 

Από τις διατάξεις της απόφασης αυτής προκαλείται 
επιπλέον δαπάνη ύψους 395.000,00 € περίπου σε βά¬ 
ρος του προϋπολογισμού 2017 του Δήμου που θα βα¬ 
ρύνει τους ΚΑ: 20.6012,20.6022,20.6042.0001,20.6051, 
35.6012,35.6022,35.6051,45.6012,45.6022 και 45.6051, 
ανάλογη δε δαπάνη θα προκληθεί και τα επόμενα έτη 
που θα βαρύνει τους ίδιους κωδικούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2017 

Ο Συντονιστής 

Αποκεντρωμένης Διοίκησης 

ΣΠΥΡΙΔΩΝ ΚΟΚΚΙΝΑΚΗΣ 

Αριθμ. 82370 _ (5) 

Επέκταση περιοχής αρμοδιότητας της Δημοτι¬ 
κής ΕπιχείρησηςΎδρευσης Αποχέτευσης Ρόδου 
(Δ.Ε.Υ.Α.Ρ.) στα όρια του Καλλικρατικού Δήμου 
Ρόδου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 1,107 και της παρ. I του 
άρθρου 280 του ν. 3852/2010 (ΦΕΚ 87/Α') «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις της παρ. 6 του άρθρου 109 του 
ν. 3852/2010, όπως αντικαταστάθηκε με το άρθρο 4 
της πράξης Νομοθετικού Περιεχομένου 31/31.12.2012 
(ΦΕΚ 256/Α'), που κυρώθηκε με το άρθρο πρώτο του 
ν. 4147/2013 (ΦΕΚ 98/Α'). 

3. Τις διατάξεις της παρ. 6 του άρθρου 10 του 
ν. 4071/2012 (ΦΕΚ 85/Α'). 

4. Τις διατάξεις του άρθρου 45 του ν. 4315/2014 (ΦΕΚ 
269/Α'). 

5. Τις διατάξεις του άρθρου 12 του ν. 4483/2017 (ΦΕΚ 
107/Α') «Ρυθμίσεις για τον εκσυγχρονισμό του θεσμικού 
πλαισίου οργάνωσης και λειτουργίας των Δημοτικών Επι¬ 
χειρήσεων Ύδρευσης Αποχέτευσης (Δ.Ε.Υ.Α.)... Μητρώο 
Πολιτών και άλλες διατάξεις». 

6. Τις διατάξεις του άρθρου 2 του ν. 1069/1980» (ΦΕΚ 
191 /Α') «Περί κινήτρων δια την ίδρυσιν Επιχειρήσεων 
Υδρεύσεως και Αποχετεύσεως», όπως ισχύει. 

7. Τις διατάξεις των άρθρων 28 και 28Α του ν. 4325/2015 
(ΦΕΚ47/Α') «ΕκδημοκρατισμόςτηςΔιοίκησης-Καταπολέ- 
μηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

8. Το π.δ. 143/2010 (ΦΕΚ 236/Α') «Οργανισμός Αποκε¬ 
ντρωμένης Διοίκησης Αιγαίου». 

9. Την 14192/15.05.2017 (ΦΕΚ 250/Υ.Ο.Δ.Δ) απόφαση 
του Υπουργού Εσωτερικών περί διορισμού του Νικόλαου 
Θεοδωρίδη ως Συντονιστή της Α.Δ. Αιγαίου. 

10. Την 532/7.01.2013 (ΑΔΑ: ΒΕΦ3Ν-ΥΧ1) εγκύκλιο του 
Υπουργείου Εσωτερικών. «Ενημέρωση επί των διατάξε¬ 
ων της από 31.12.2012 Πράξης Νομοθετικού Περιεχο¬ 
μένου (Α7256/31.12.2012)». 

11. Την 82/18.02.2011 απόφαση του Δημοτικού Συμ¬ 
βουλίου Δήμου Ρόδου «Συγχώνευση των υφιστάμενων 
ΔΕΥΑ του νησιού της Ρόδου και σύσταση της ΔΕΥΑ Δή¬ 
μου Ρόδου», η οποία εγκρίθηκε ως προς τη νομιμότητα 
με την 745/18.03.2011 απόφαση του Γενικού Γραμματέα 
Αποκεντρωμένης Διοίκησης Αιγαίου και δημοσιεύθηκε 
στο ΦΕΚ 786/Β709.05.2011. 

12. Την 363/24.05.2012 απόφαση του Δημοτικού 
Συμβουλίου Ρόδου περί διεύρυνσης αντικειμένου και 
επέκτασης της περιοχής αρμοδιότητας της Δημοτικής 
Επιχείρησης Ύδρευσης Αποχέτευσης Ρόδου, η οποία 
διαβιβάστηκε στην υπηρεσία μας στις 30.01.2013. 

13. Το 99130/17.12.2014 έγγραφό μας. 

14. Την 764/26.09.2017 απόφαση του Δημοτικού 
Συμβουλίου Δήμου Ρόδου περί έκδοσης επαναλη¬ 
πτικής διαπιστωτικής πράξης και επικαιροποίηση της 


363/24.05.2012 απόφασης του Δημοτικού Συμβουλίου 
Ρόδου με την οποία επεκτάθηκε η χωρική αρμοδιότητα 
της ΔΕΥΑΡ, αποφασίζουμε: 

Α. Εγκρίνουμε την αριθμ. 764/2017 απόφαση του Δη¬ 
μοτικού Συμβουλίου Ρόδου, που επικαιροποίησε την 
363/2012 όμοια, με την οποία επεκτείνεται η χωρική 
αρμοδιότητα διαχείρισης των υπηρεσιών ύδρευσης - 
αποχέτευσης και άρδευσης της Δημοτικής Επιχείρησης 
Ύδρευσης Αποχέτευσης Ρόδου (ΔΕΥΑΡ) για το σύνολο 
της εδαφικής περιφέρειας του νέου Καλλικρατικού Δή¬ 
μου Ρόδου, όπως αυτή διαμορφώθηκε μετά την εφαρ¬ 
μογή του ν. 3852/2010. 

Β. Τροποποιούμε το άρθρο 2 της 282/18.02.2011 από¬ 
φασης του Δημοτικού Συμβουλίου Ρόδου (ΦΕΚ Β7786), η 
οποία αποτελεί συστατική πράξη της Δημοτικής Επιχεί¬ 
ρησης Ύδρευσης Αποχέτευσης Ρόδου, ως εξής: 

Άρθρο 2 

Περιοχή Αρμοδιότητας - Έδρα 

Περιοχή αρμοδιότητας της Δημοτικής Επιχείρησης 
Ύδρευσης Αποχέτευσης Δήμου Ρόδου είναι το σύνολο 
της περιοχής αρμοδιότητας του Δήμου Ρόδου, όπως 
αυτή διαμορφώθηκε έπειτα από τη συνένωση των δή¬ 
μων της νήσου Ρόδου, στο πλαίσιο της διοικητικής με¬ 
ταρρύθμισης του ν. 3852/2010. Έδρα της Επιχείρησης 
ορίζεται η έδρα του Δήμου Ρόδου, δηλαδή η πόλη της 
Ρόδου. 

Με την παρούσα δεν προκαλείται δαπάνη σε βάρος 
του προϋπολογισμού του Δήμου Ρόδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Δεκεμβρίου 2017. 

Ο Συντονιστής 

Αποκεντρωμένης Διοίκησης 

ΝΙΚΟΛΑΟΣ ΘΕΟΔΩΡΙΔΗΣ 


Αριθμ. 18609 _ (6) 

Αποζημίωση υπερωριακής απασχόλησης, καθώς 
και νυκτερινής εργασίμων ημερών και ημερήσι¬ 
ας ή νυκτερινής που παρέχεται Κυριακές και εξαι¬ 
ρέσιμες ημέρες των υπαλλήλων του Γ.Ν. Παίδων 
Αθηνών «Παν. & Αγλαΐας Κυριάκού», μονίμων και 
ιδιωτικού δικαίου, για το έτος 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΠΑΙΔΩΝ ΑΘΗΝΩΝ 

"ΠΑΝ. ΚΑΙ ΑΓΑ. ΚΥΡΙΑΚΟΥ" Ν.Π.Δ.Δ. 

Έχοντας υπόψη: 

Ι.Το από 18-12-2017 θ-ιτιβΜ της 1 ης ΥΠΕ Αττικής, με 
το οποίο μας προωθήθηκε πίνακας με την κατανομή πι¬ 
στώσεων έτους 2018 για πρόσθετες αμοιβές (τακτικές 
εφημερίες ιατρικού προσωπικού, εφημερίες επιστημονι¬ 
κού προσωπικού πλην ιατρών και υπερωρίες, νυχτερινών 
εξαιρέσιμων ημερών εργασίας προσωπικού (μόνιμου 
και ιδιωτικού δικαίου), οι οποίες έχουν αναλυτικά όπως 
κατωτέρω: 

Για τις τακτικές εφημερίες ιατρών: 2.580.000,00 € 

Για την πίστωση εφημεριών Επιστημονικού Προσω¬ 
πικού:! 42.000,00 € 

Γ ια την πίστωση υπερωριών-νυχτερινών-εξαιρέσιμων 
λοιπού προσωπικού: 676.000,00 €. 

2. Τις διατάξεις του άρθρου 20 του ν. 4354/2015 (ΦΕΚ 

176/τ.Α') σύμφωνα με τις οποίες «.Για το προσω¬ 

πικό των Ν.Π.Δ.Δ. και των Ν.Π.Ι.Δ. η απόφαση καθιέρω¬ 
σης υπερωριακής εργασίας εκδίδεται από το Διοικητικό 
Συμβούλιο ή το όργανο διοίκησης ή το εξουσιοδοτημένο 
από αυτό όργανο. 

Στις αποφάσεις αυτές καθορίζεται ο αριθμός των 
υπαλλήλων, το χρονικό διάστημα και οι ώρες υπερωρι- 
ακής απασχόλησής τους μέσα στα όρια των πιστώσεων 
του Προϋπολογισμού τους, μη επιτρεπομένης της επιβά¬ 
ρυνσης του Προϋπολογισμού Δημοσίων Επενδύσεων. Οι 
ανωτέρω αποφάσεις δημοσιεύονται στην Εφημερίδα της 
Κυβερνήσεως και ισχύουν από τη δημοσίευσή τους.». 

3. Το υπ'αριθμ. πρωτ. 18126/18.12.2017 έγγραφο του 
γραφείου μισθοδοσίας,προς όλουςτους Προϊστάμενους 
της Διοικητικής-Τεχνικής & Νοσηλευτικής Υπηρεσίας του 
Νοσοκομείου, σύμφωνα με το οποίο ζητείται εγγράφως 
να γνωρίσουν τον ακριβή αριθμό υπαλλήλων, το χρονικό 
διάστημα καθώς και τις ώρες υπερωριακής απασχόλη¬ 
σης αυτών. 

4. Τα σχετικά έγγραφα των Προϊστάμενων των Τμημά¬ 
των, σύμφωνα με τα οποία, μας γνωρίζουν ότι ο αριθμός 
υπαλλήλων που θα πραγματοποιήσει υπερωρίες για το 
χρονικό διάστημα από 01/01/2018 μέχρι 31/12/2018 
είναι 187 και ο αριθμός ωρών υπερωριακής απασχόλη¬ 
σης ανέρχεται για τις καθημερινές στις 31.600 ώρες και 
τις αργίες 5.760 ώρες. 

5. Το γεγονός ότι το νοσοκομείο μας: 

α) εκτελεί ημέρα παρά ημέρα εφημερία & διαθέτει 
υπηρεσίες που στεγάζονται σε διαφορετικές περιοχές, 
β) το Νοσοκομείο και τα Παραρτήματά του λειτουρ¬ 
γούν σε 24ωρη βάση & απαιτείται η απασχόληση του 
προσωπικού και κατά τις Κυριακές-εξαιρέσιμες ημέρες, 
γ) απουσιάζει μεγάλος αριθμός προσωπικού κάνοντας 
χρήση υπόλοιπης κανονικής άδειας του προηγούμενου 
έτους, καθώς και Γθρο εφημεριών, όπως και προσωπικό 
με χρήση άδειας ανατροφής, 
δ) την μεγάλη έλλειψη προσωπικού σε όλες τις υπη¬ 
ρεσίες του Νοσοκομείου μετά τις μαζικές συνταξιοδο¬ 
τήσεις, καθώς και μετατάξεις - μετακινήσεις, 
οι υπάλληλοι αναγκάζονται να εργάζονται εξαντλητικά 
πολλές επιπλέον του ωραρίου ώρες, καθημερινές και 
αργίες, προκειμένου οι Υπηρεσίεςτου Νοσοκομείου να 
είναι συνεπείς στις υποχρεώσεις τους. 

δ.Την υπ'αριθμ. 22/21.12.2017 (θέμα 1) απόφαση του 
Διοικητικού Συμβουλίου, αποφασίζει: 

Την έγκριση καταβολής αποζημίωσης υπερωριακής 
απασχόλησης καθημερινής και αργιών των υπαλλήλων 
του Νοσοκομείου μας, μονίμων και με σχέση εργασίας 
ιδιωτικού δικαίου, ως αναγράφονται στα έγγραφα των 
Προϊστάμενων της Διοικητικής-Τεχνικής & Νοσηλευτικής 
Υπηρεσίαςτου Νοσοκομείου, για το έτος 2018, ήτοι συνο¬ 
λικά αριθμός υπαλλήλων 187, καθώς και 31.600 ώρες κα¬ 
θημερινής υπερωριακής απασχόλησης αυτών (ΚΑΕ 0261) 


& επιπλέον 5.760 ώρες υπερωριακής απασχόλησης Αργί¬ 
ας (ΚΑΕ 0261) & Νυχτερινής και εξαιρέσιμων ημερών των 
υπαλλήλων του Νοσοκομείου μας, μονίμων και με σχέση 
εργασίας ιδιωτικού δικαίου, μέχρι του εναπομείναντος 
ποσού της εγκριθείσας πίστωσης έτους 2018 (ΚΑΕ 0263). 

Οι ανωτέρω ώρες επιμερίζονται ισόποσα ανά εξάμηνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2017 

Ο Πρόεδρος του Δ.Σ. κ.α.α. 

Ο Αναπληρωτής Διοικητής 

ΧΡΗΣΤΟΣ ΜΑΝΟΣ 


Αριθμ. απόφ. 281/7-12 -2017 (7) 

Έγκριση υπερωριακής απασχόλησης υπαλλήλων 
Δημοτικής Επιχείρησης Ύδρευσης και Αποχέτευ¬ 
σης Θήβας για το έτος 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ ΚΑΙ 

ΑΠΟΧΕΤΕΥΣΗΣ ΘΗΒΑΣ 

(Συνεδρίαση αριθμ. 28/7.12.2017 θέμα 7ο) 

Έχοντας υπόψη: 

1. Τις διατάξεις του ιδρυτικού νόμου ν. 1069/1980 
«Περί κινήτρων δια την ίδρυσιν Επιχειρήσεων Υδρεύ- 
σεως και Αποχετεύσεως» (ΦΕΚ Α'/191 /23-08-1980) όπως 
τροποποιήθηκαν και ισχύουν μετά το ν. 4483/2017 (ΦΕΚ 
Α7107/31 -07-2017). 

2. Τιςδιατάξειςτου Οργανισμού Εσωτερικής Υπηρεσί¬ 
ας και Κανονισμού Προσωπικού - Εργασίας (Ο.Ε.Υ.Κ.Ε.Π.Ε) 
της Δ.Ε.Υ.Α.Θ. (ΦΕΚ Β72109/13-10-2008), όπως αυτός 
τροποποιήθηκε με την με αριθ. 268/28-12-2016 από¬ 
φαση του Δ.Σ. της Δ.Ε.Υ.Α.Θ. και εγκρίθηκε με τη με αριθ. 
594/13252 απόφαση του Γενικού Γραμματέα Αποκε¬ 
ντρωμένης Διοίκησης Θεσσαλίας Στερεός Ελλάδας (ΦΕΚ 
Β7722/09-03-2017), την σύμφωνα με αυτόν διοικητική 
και οργανωτική διάρθρωση της ΔΕΥΑΘ και ειδικότερα το 
άρθρο 59 «Ωράριο Λειτουργίας επιχείρησης και Εβδομα¬ 
διαία κανονική απασχόληση προσωπικού», όπου καθι¬ 
ερώνεται η λειτουργία των υπηρεσιών της επιχείρησης 
σε εικοσιτετράωρη (24ωρη) βάση καθημερινά, και κατά 
τις εξαιρέσιμες ημέρες και τα Σαββατοκύριακα, όπως 
επιβάλλεται από τις συνθήκες λειτουργίας και το είδος 
και τις ανάγκες των υπηρεσιών που παρέχει η Δ.Ε.Υ.Α.Θ. 
με στόχο την άμεση αποκατάσταση τυχουσών βλαβών 
και την εξυπηρέτηση των καταναλωτών. 

3. Τη με αριθ. 101/11-05-2017 απόφαση του ΔΣ της 
ΔΕΥΑΘ με θέμα: Κατάταξη προσωπικού της Δημοτικής 
Επιχείρησης Ύδρευσης & Αποχέτευσης Θήβας (Δ.Ε.Υ.Α.Θ.) 
με σύμβαση εργασίας ιδιωτικού δικαίου αόριστου χρό¬ 
νου στις οργανικές θέσεις του τροποποιημένου Οργα¬ 
νισμού Εσωτερικής Υπηρεσίας & Κανονισμού Προσωπι- 
κού-Εργασίας (Ο.Ε.Υ.Κ.Π.Ε.). 

4. Τη με αριθ. 102/11 -05-2017 απόφαση του ΔΣ της 
ΔΕΥΑΘ με θέμα: Τοποθέτηση προσωπικού της Δημο¬ 
τικής Επιχείρησης Ύδρευσης & Αποχέτευσης Θήβας 

(Δ.Ε.Υ.Α.Θ.) στις προβλεπόμενες θέσεις από τον τροπο¬ 
ποιημένο Οργανισμό Εσωτερικής Υπηρεσίας & Κανονι¬ 
σμό Προσωπικού-Εργασίας (Ο.Ε.Υ.Κ.Π.Ε.). 

5. Τη με αριθ. 12/23-02-2016 απόφαση του ΔΣ της 
ΔΕΥΑΘ με θέμα: Υπαγωγή των εργαζομένων (με σχέση 
εργασίας Ι.Δ.Α.Χ. & Ι.Δ.Ο.Χ.) και της νομικής συμβούλου 
της ΔΕΥΑΘ στις μισθολογικές ρυθμίσεις και άλλες μισθο- 
λογικές διατάξεις του ν. 4354/2015 και κατάταξη των ως 
άνω στα μισθολογικά κλιμάκια του ν. 4354/2015. 

6. Τις διατάξειςτου άρθρου 41 του ν. 3979/2011, όπου 
ορίζεται ότι οι εβδομαδιαίες ώρες εργασίας ορίζονται σε 
40 για τους μόνιμους υπαλλήλους και το προσωπικό με 
σχέση εργασίας ιδιωτικού δικαίου αορίστου χρόνου του 
Δημοσίου, των Ο.Τ.Α., των Νομικών Προσώπων Δημοσί¬ 
ου Δικαίου, καθώς και όσων κατηγοριών προσωπικού 
υπηρεσιών και φορέων του Δημοσίου και του ευρύτερου 
δημόσιου τομέα (στην αόριστη νομική έννοια του οποί¬ 
ου συμπεριλαμβάνονται κατ' άρθρο 3 του ιδίου Νόμου 
και οι ΔΕΥΑ) ακολουθούν το ωράριο αυτών. Εν προκει- 
μένω, στον ως άνω Οργανισμό Εσωτερικής Υπηρεσίας 
και Κανονισμού Προσωπικού - Εργασίας (Ο.Ε.Υ.Κ.Ε.Π.Ε) 
της Δ.Ε.Υ.Α.Θ., αναφέρεται ότι το προσωπικό της ΔΕΥΑΘ 
εφαρμόζει το ωράριο των Ο.Τ.Α. και τις επίσημες ημέρες 
αργίας που ακολουθεί ο Δήμος Θηβαίων. 

7. Το ότι και οι εργαζόμενοι με σύμβαση ορισμένου 
χρόνου της ΔΕΥΑΘ, ακολουθούν το ισχύον ωράριο για το 
προσωπικό αορίστου χρόνου της ΔΕΥΑΘ, χωρίς να ισχύ¬ 
ουν γι' αυτούς ειδικές διατάξεις που προβλέπουν ειδικά 
ωράρια δηλαδή διαφορετικό, μεγαλύτερο ή μικρότερο, 
ημερήσιο ή εβδομαδιαίο χρόνο εργασίας. 

8. Το ν. 4354/2015 «Διαχείριση των μη εξυπηρετού¬ 
μενων δανείων, μισθολογικές ρυθμίσεις και άλλες επεί¬ 
γουσες διατάξεις εφαρμογής της συμφωνίας δημοσιο¬ 
νομικών μεταρρυθμίσεων» (ΦΕΚ176/Α716-12-2015) στο 
πεδίο εφαρμογής του οποίου ανήκουν και οι με σχέση 
εργασίας ιδιωτικού δικαίου αορίστου και ορισμένου χρό¬ 
νου, υπάλληλοι των ΔΕΥΑ, σύμφωνα με την περιπτ. στ. 
παρ. 1 του άρθρου 7 του αυτού νόμου. 

9. Τις διατάξειςτου άρθρου 20 Ατού ν. 4354/2015, με 
το οποίο ορίζεται το ύψος και ο τρόπος αποζημίωσης για 
εργασία καθ' υπέρβαση του υποχρεωτικού ωραρίου των 
υπαλλήλων που υπάγονται στο πεδίο εφαρμογής του 
ν. 4354/2015. Σύμφωνα με τις διατάξεις αυτές, 

9.1 Η καθιέρωση με αποζημίωση εργασίας καθ'υπέρ¬ 
βαση του υποχρεωτικού ωραρίου των υπαλλήλων, επι¬ 
τρέπεται μόνο για την αντιμετώπιση εποχικών, έκτακτων 
ή επειγουσών υπηρεσιακών αναγκών. 

9.2 Οι ώρες της απασχόλησης καθ' υπέρβαση του υπο¬ 
χρεωτικού ωραρίου ορίζονται ανά εξάμηνο, ως εξής: α) 
Για απογευματινή εργασία μέχρι 120 ώρες ανά υπάλληλο 
και β) Για υπερωριακή εργασία κατά τις νυχτερινές ώρες 
ή κατά τις Κυριακές και εξαιρέσιμες ημέρες για υπαλλή¬ 
λους που ανήκουν σε υπηρεσίες που λειτουργούν, βάσει 
νόμου, είτε όλες τις ημέρες του μήνα, είτε σε δωδεκάωρη 
ή εικοσιτετράωρη βάση, μέχρι 96 ώρες για τις νυχτερι¬ 
νές και μέχρι 96 ώρες για τις Κυριακές και εξαιρέσιμες 
ημέρες ανά υπάλληλο), χωρίς να υπάρχει η δυνατότητα 
αυξομείωσης μεταξύ των δύο εξαμήνων μέσα στο έτος. 


9.3 Στην περίπτωση των Ν.Π.Ι.Δ. όπως η ΔΕΥΑΘ, η από¬ 
φαση καθιέρωσης υπερωριακής εργασίας εκδίδεται από 
το Διοικητικό της Συμβούλιο, δημοσιεύεται στην Εφη¬ 
μερίδα της Κυβερνήσεως και ισχύει από τη δημοσίευσή 
της σ' αυτήν. 

10. Το ότι παρόλο που δεν ορίζεται ρητά στις διατά¬ 
ξεις του ν. 4354/2015, το Ελ. Συν. επανειλημμένως έχει 
διατυπώσει την άποψη ότι πέραν της δημοσίευσης στην 
Εφημερίδα της Κυβερνήσεως εξακολουθεί να ισχύει για 
τις κανονιστικές αποφάσεις και το άρθρο 79 παρ. 4 του 
ν. 3463/2006 και ως εκ τούτου θα πρέπει το άρθρο αυτό 
να εφαρμοστεί και στην περίπτωση της ΔΕΥΑΘ από πα¬ 
ραπομπή κατ' άρθρο 1 παρ. 1 εδ. 6 του ν. 1069/1980. 

11. Το ότι στο ν. 4354/2015 δεν υπάρχει απαγόρευση 
καταβολής υπερωριακής αμοιβής στους προϊσταμένους 
Γενικής Διεύθυνσης όπως υπήρχε στο προϊσχύον νομο¬ 
θετικό καθεστώς του ν. 4024/2011. Μάλιστα στους προϊ¬ 
σταμένους Διεύθυνσης ήταν δυνατή η καταβολή αμοιβής 
υπερωριακής απασχόλησης ήδη από την ημερομηνία 
έναρξης ισχύος του άρθρου 176 του ν. 4261 /2014 (βλ. 
σχετική εγκύκλιο Υπ. Οικ. Οικ. 2/41768/0022/20.05.2014). 

12. Το ότι ο Γενικός Διευθυντής της ΔΕΥΑΘ, αλλά και 
οι εκάστοτε εισηγητές των εξεταζομένων θεμάτων στο 
Διοικητικό Συμβούλιο, δεν λαμβάνουν την ειδική απο¬ 
ζημίωση του άρθρου 3 παρ. 7 του ν. 1069/1980 για τη 
συμμετοχή τους στις συνεδριάσεις του Δ.Σ, διότι έχει 
κριθεί από το Ελ. Συν. ότι δεν δικαιούνται την ειδική αυτή 
αποζημίωση, αλλά μπορούν όταν οι συνεδριάσεις του 
Δ.Σ. λαμβάνουν χώρα εκτός του τακτικού ωραρίου να 
λαμβάνουν υπερωριακή αποζημίωση με βάση τις εκά¬ 
στοτε ισχύουσες γι'αυτούς μισθολογικές διατάξεις. 

13. Την εγκύκλιο Υπ. Οικ. 2/31029/ΔΕΠ/06-05-2016 
(Παροχή οδηγιών για την εφαρμογή των διατάξεων του 
Κεφαλαίου Β'του ν. 4354/2015 (176 /Α'). 

14. Την απόφαση Υπ. Οικ. 2/1757/0026/10.01.2017 
(ΦΕΚ 17/12-01-2017 τεύχος Β') περί καθορισμού δικαι- 
ολογητικών για την καταβολή αποζημίωσης για υπερω- 
ριακή, νυχτερινή, Κυριακών και εξαιρέσιμων ημερών 
εργασία. 

15. Το άρθρο 36 του ν. 3584/2007 «Κύρωση του Κώδι¬ 
κα Κατάστασης Δημοτικών και Κοινοτικών Υπαλλήλων» 
(ΦΕΚ Α'/143/28-06-2007) και ειδικότερα τις παρ. 3,5,6, 
7, 8, 9,10 και 11. 

16. Την με αριθ. 82/26-05-2015 απόφαση του Δ.Σ της 
Δ.Ε.Υ.Α.Θ. σύμφωνα με την οποία αποφασίζει την «Καθι¬ 
έρωση 24ωρης λειτουργίας καθώς και λειτουργίας όλες 
τις ημέρες του μηνά (κατά τα Σάββατα, τις Κυριακές τις 
αργίες και εξαιρέσιμης ημέρες) του προσωπικού της 
ΔΕΥΑΘ». 

17. Από την έγκριση των υπερωριών, σύμφωνα με τη 
με αριθ. πρωτ. 3496/06-12-2017 βεβαίωση του προϊστα¬ 
μένου της δ/νσης διοικητικών και οικονομικών υπηρε¬ 
σιών, θα προκληθεί δαπάνη ύψους 13.000,00 €, ως απο¬ 
δοχές του προσωπικού και 5.000,00 € για εργοδοτικές 
εισφορές. Τα ποσά έχουν προβλεφθεί στον προϋπολο¬ 
γισμό του έτους 2018, στους κωδικούς 60.00.02.00 και 
60.00.02.03, ως προς τις αποδοχές του προσωπικού και 
στους κωδικούς 60.03.00.06 και 60.03.00.07, ωςπροςτις 
εργοδοτικές εισφορές. 

18. Τον εγκεκριμένο προϋπολογισμό (ΑΔΑ: 6ΨΟΩΟΡΤΘ- 
ΠΡ9) του οικονομικού έτους 2018 στον οποίο αναγράφε¬ 
ται πίστωση ως εξής: 

18.1 Ποσό 10.000,00 € στον κωδικό: 60.00.02.00 «Υπε¬ 
ρωρίες τακτικών υπαλλήλων». 

18.2 Ποσό 3.000,00 € στον κωδικό: 60.00.02.03 «Υπε¬ 
ρωρίες εκτάκτων υπαλλήλων». 

18.3 Ποσό 3.700,00 € στον κωδικό: 60.03.00.06 «Ερ- 
γοδοτικές εισφορές υπερωριών τακτικών υπαλλήλων». 

18.4 Ποσό 1.300,00 € στον κωδικό: 60.03.00.07 «Ερ- 
γοδοτικές εισφορές υπερωριών εκτάκτων υπαλλήλων». 

Αναλόγως θα εγγραφούν οι αναγκαίες πιστώσεις στον 
προϋπολογισμό του έτους 2018 που θα πραγματοποι¬ 
ηθούν οι υπερωρίες στους παραπάνω κωδικούς με 
πρόβλεψη των ποσών για κάθε μήνα, δυνάμει και της 
λήψης των σχετικών αποφάσεων Συγκρότησης Συνερ¬ 
γείου Υπερωριακής Απασχόλησης όπως προβλέπεται. 

19. Τον περιορισμένο αριθμό υπαλλήλων της ΔΕΥΑΘ, 
αφενός λόγω συνταξιοδότησης αρκετών από αυτούς 
κατά τα τελευταία έτη και αφετέρου λόγω της αναστολής 
των προσλήψεων και διορισμών μέχρι και σήμερα. 

20. Την επιβεβλημένη και επιτακτική ανάγκη, λόγω της 
ιδιαιτερότητας και εξαιρετικότητας των παρεχομένων 
από τη ΔΕΥΑΘ υπηρεσιών και της ζωτικής τους σημασίας 
για το κοινωνικό σύνολο, έκδοσης απόφασης καθιέρω¬ 
σης εργασίας καθ' υπέρβαση του υποχρεωτικού ωραρί¬ 
ου, για το προσωπικό αορίστου και ορισμένου χρόνου 
της ΔΕΥΑΘ, για το έτος 2018, για την αντιμετώπιση επο¬ 
χικών, έκτακτων ή επειγουσών αναγκών που αφορούν 
στην άμεση αποκατάσταση διακοπών και βλαβών του 
δικτύου ύδρευσης - αποχέτευσης και στην πρόληψη 
πρόκλησης ζημιών από εκροές λυμάτων, (με σκοπό την 
απρόσκοπτη λειτουργία των δικτύων ύδρευσης και απο¬ 
χέτευσης των αντλιοστασίων και των εγκαταστάσεων 
επεξεργασίας νερού και λυμάτων και τη διασφάλιση της 
δημόσιας υγείας), καθώς και στην έγκαιρη και εμπρό¬ 
θεσμη υλοποίηση των απαιτούμενων διοικητικών και 
οικονομικών εργασιών για τη εύρυθμη λειτουργία της 
Επιχείρησης που δεν μπορούν να εκτελεστούν μέσα στο 
τακτικό ωράριο των υπαλλήλων. 

21. Την Εισήγηση της Γενικής Διευθύντριας, αποφα¬ 
σίζει ομόφωνα: 

1. Εγκρίνει και καθιερώνει εργασία καθ' υπέρβαση του 
υποχρεωτικού ωραρίου των υπαλλήλων αορίστου και 
ορισμένου χρόνου της ΔΕΥΑΘ, για το έτος 2018 (α'/και 
β'εξαμήνου), για την αντιμετώπιση εποχικών, έκτακτων 
ή επειγουσών αναγκών, ως εξής: 

1.1 Απογευματινή υπερωριακή εργασία, εργάσιμων 
ημερών, δώδεκα (12) υπαλλήλων αορίστου χρόνου της 
Διεύθυνσης Διοικητικών και Οικονομικών Υπηρεσιών 
που υπηρετούν στα Τμήματα, Διοικητικό - Οικονομικό 
(άτομα 5), Καταναλωτών (άτομα 4) και Προμηθειών και 
Διαχείρισης Υλικών (άτομα 3) και μέχρι 120 ώρες ανά 
εξάμηνο για κάθε υπάλληλο, για άμεσες και έγκαιρες 
αναβαθμίσεις και επικαιροποιήσεις των ηλεκτρονικών 
συστημάτων, έκδοση οικονομικών στοιχείων, συμπλή¬ 
ρωση και υποβολή φορολογικών και οικονομικών δηλώ¬ 
σεων, έγκαιρο προγραμματισμό και σύναψη συμβάσεων 
και διαγωνισμών μελετών, αλλά και για τη συμμετοχή 


τους στις συνεδριάσεις του Δ.Σ. ως εισηγητές των εκά- 
στοτε εξεταζομένων θεμάτων, όταν αυτές λαμβάνουν 
χώρα εκτός του τακτικού ωραρίου. 

1.2 Απογευματινή υπερωριακή εργασία, εργάσιμων 
ημερών, δώδεκα (12) υπαλλήλων αορίστου χρόνου της 
Διεύθυνσης Τεχνικών Υπηρεσιών που υπηρετούν στα 
Τμήματα Έργων & Μελετών (άτομα 2), Μηχανολογικού 
Εξοπλισμού (άτομα 1) και Λειτουργίας & Συντήρησης 
Δικτύων (άτομα 9) καθώς και εννέα (9) υπαλλήλων ορι¬ 
σμένου χρόνου που υπηρετούν στο Τμήμα Λειτουργίας 
και Συντήρησης Δικτύων και μέχρι 120 ώρες ανά εξάμη¬ 
νο για κάθε υπάλληλο, αφενός για την άμεση αποκατά¬ 
σταση διακοπών και βλαβών στο δίκτυο ύδρευσης-απο- 
χέτευσης στις εγκαταστάσεις επεξεργασίας νερού και 
στις εγκαταστάσεις επεξεργασίας λυμάτων, με σκοπό την 
διασφάλιση της αδιάκοπης υδροδότησηςτων δημοτών, 
την πρόληψη πρόκλησης ζημιών από εκροές λυμάτων 
και την προστασία της δημόσιας υγείας και αφετέρου για 
τις διαδικασίες έγκαιρου προγραμματισμού και σύναψης 
συμβάσεων και διαγωνισμών μελετών. 

1.3 Υπερωριακή νυκτερινή εργασία, εργάσιμων ημε¬ 
ρών, δώδεκα (12) υπαλλήλων αορίστου χρόνου της 
Διεύθυνσης Τεχνικών Υπηρεσιών που υπηρετούν στα 
Τμήματα Έργων & Μελετών (άτομα 2), Μηχανολογικού 
Εξοπλισμού (άτομα 1) και Λειτουργίας & Συντήρησης 
Δικτύων (άτομα 9) καθώς και εννέα (9) υπαλλήλων ορι¬ 
σμένου χρόνου που υπηρετούν στο Τμήμα Λειτουργίας 
και Συντήρησης Δικτύων και μέχρι 96 ώρες ανά εξάμηνο 
για κάθε υπάλληλο, για την άμεση αποκατάσταση διακο¬ 
πών και βλαβών στο δίκτυο ύδρευσης-αποχέτευσης στις 
εγκαταστάσεις επεξεργασίας νερού και στις εγκαταστά¬ 
σεις επεξεργασίας λυμάτων, με σκοπό την διασφάλιση 
της αδιάκοπης υδροδότησης των δημοτών, την πρό¬ 
ληψη πρόκλησης ζημιών από εκροές λυμάτων και την 
προστασία της δημόσιας υγείας. 

1.4 Υπερωριακή ημερήσια ή νυκτερινή εργασία κατά 
τις Κυριακές και εξαιρέσιμες ημέρες δώδεκα (12) υπαλ¬ 
λήλων αορίστου χρόνου της ΔιεύθυνσηςΤεχνικών Υπη¬ 
ρεσιών που υπηρετούν σταΤμήματαΈργων& Μελετών 
(άτομα 2), Μηχανολογικού Εξοπλισμού (άτομα 1) και 
λειτουργίας & Συντήρησης Δικτύων (άτομα 9), καθώς 
και των εννέα (9) υπαλλήλων ορισμένου χρόνου που 
υπηρετούν στο Τμήμα Λειτουργίας και Συντήρησης Δι¬ 
κτύων και μέχρι 96 ώρες ανά εξάμηνο για κάθε υπάλλη¬ 
λο, για την άμεση αποκατάσταση διακοπών και βλαβών 
στο δίκτυο ύδρευσης-αποχέτευσης στις εγκαταστάσεις 
επεξεργασίας νερού και στις εγκαταστάσεις επεξεργα¬ 
σίας λυμάτων, με σκοπό την διασφάλιση της αδιάκοπης 
υδροδότησης των δημοτών, την πρόληψη πρόκλησης 
ζημιών από εκροές λυμάτων και την προστασία της δη¬ 
μόσιας υγείας. 

1.5 Υπερωριακή απογευματινή εργασία εργάσιμων ημε¬ 
ρών, ενός (1) υπαλλήλου που ασκεί διοικητικά -γραμματει¬ 
ακά καθήκοντα και έχει οριστεί να τηρεί τα πρακτικά των 
συνεδριάσεων του Δ.Σ., και μέχρι 120 ώρες ανά εξάμηνο, 
για την τήρηση και σύνταξη των πρακτικών αυτών (εφό¬ 
σον οι συνεδριάσεις του Δ.Σ. γίνονται κατά τις απογευμα¬ 
τινές ώρες και μετά το κανονικό ωράριο) καθώς και την 
έγκαιρη καθαρογραφή των αποφάσεων σε συμβατική και 

ηλεκτρονική μορφή, την έγκαιρη διεκπεραίωση της πό¬ 
σης φύσεωςαλληλογραφίαςτην ανάρτηση και αποστολή 
των εγγράφων προς τις προβλεπόμενες Αρχές εντός των 
τασσομένων έκτου Νόμου προθεσμιών, όταν λόγω έκτα¬ 
κτων και απρόβλεπτων γεγονότων τα καθήκοντα αυτά δεν 
μπορούν να εκτελεστούν εντός του κανονικού ωραρίου, 
έτσι ώστε να διασφαλιστεί η νομιμότητα των ενεργειών 
και η αποτελεσματική λειτουργία της Επιχείρησης. 

1.6 Υπερωριακή απογευματινή εργασία εργάσιμων 
ημερών του Γενικού Διευθυντή της ΔΕΥΑΘ, για την έγκαι¬ 
ρη διεκπεραίωση των καθηκόντων του, όταν στα πλαίσια 
των αρμοδιοτήτων του αναφύονται εποχικές έκτακτες ή 
επείγουσες υπηρεσιακές ανάγκες που δεν μπορούν να 
εκτελεστούν εντός του τακτικού ωραρίου, καθώς και 
για συμμετοχή του ως εισηγητή στις συνεδριάσεις του 
Διοικητικού Συμβουλίου της Επιχείρησης όταν αυτές 
λαμβάνουν χώρα σε ώρες απογευματινές και εκτός του 
τακτικού ωραρίου, και μέχρι 120 ώρες ανά εξάμηνο. 

2. Για την καταβολή των ανωτέρω σχετικών αποζημι¬ 
ώσεων δεν προκαλείται δαπάνη εις βάρος του κρατικού 
προϋπολογισμού. 


3. Η πληρωμή να γίνει από τους παρακάτω κωδικούς 
προϋπολογισμού της ΔΕΥΑΘ, εντός των ορίων της σχε¬ 
τικής δέσμευσης και διάθεσης πίστωσης σύμφωνα με 
την παρούσα απόφαση: 

3.1 60.00.02.00 «Υπερωρίες τακτικών υπαλλήλων» 

3.2 60.03.00.06 «Εργοδοτικές εισφορές υπερωριών 
τακτικών υπαλλήλων». 

3.3 60.00.02.03 «Υπερωρίες εκτάκτων υπαλλήλων». 

3.4 60.03.00.07 «Εργοδοτικές εισφορές υπερωριών 
εκτάκτων υπαλλήλων». 

4. Η απόφαση αυτή να αναρτηθεί κατά το πλήρες 
κείμενό της στον πίνακα ανακοινώσεων των γραφείων 
της ΔΕΥΑΘ και να δημοσιευθεί περίληψη αυτής σε μια 
ημερήσια ή εβδομαδιαία τοπική εφημερίδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θήβα, 7 Δεκεμβρίου 2017 
Ο Πρόεδρος 
ΑΛΕΚΟΣ ΣΤΑΪΚΟΣ 

